Unión del Pueblo Navarro parlamentu-taldeari atxikitako foru parlamentari Mónica Doménech Linde andreak galdera bat egin du (9-16/PES-00208), etxez etxeko laguntza zerbitzuari buruz. Hona Nafarroako Gobernuko Eskubide Sozialetako lehendakariordearen erantzuna:

2016ko maiatzaren 5eko idazkiaren bidez, aipatutako parlamentariak informazioa eskatu zuen *“Etxez Etxeko Laguntza Zerbitzuaren 2015eko oroitidazkiari buruz eta 2016ko hilabeteetako datuak eskura ote dituzten jakiteko”.* Zehazki, honako galdera hauei erantzutea nahi du:

* **Lehena: Zein izan zen 2015ean udaletako Etxez Etxeko Laguntza Zerbitzuen aldetik arreta jaso zuen biztanleria, eta horren banaketa geografikoa, barrutika?**
* **Bigarrena: Arreta jaso duen biztanleriaren bilakaera.**
* **Hirugarrena: Itxaron-zerrenda eta banaketa geografikoa, barrutika.**
* **Laugarrena: erabiltzaileen ezaugarriak. Arreta jaso dutenen banaketa, sexuaren eta adinaren arabera.**
* **Bosgarrena: ELZen aldetik arreta jaso dutenen menpekotasun egoera.**

Esan beharra dago dokumentu honetan ematen diren datuak oinarrizko gizarte zerbitzuek, Eskubide Sozialetako Departamentuaren eta oinarrizko gizarte zerbitzuen titularrak diren toki entitateen artean ezarritako finantzaketa-hitzartutako finantzaketa-hitzarmena justifikatze aldera, aurkeztutako oroitidazki teknikoetatik lortu direla.

Hitzarmen horien eta Toki entitateen eta Eskubide Sozialetako Departamentuaren artean egindako finantzaketa-hitzarmenaren arabera, bai eta maiatzaren 22ko 32/2013 Foru Dekretuaren arabera, toki entitateek txosten tekniko eta ekonomikoak aurrekontua bete beharreko ekitaldiaren hurrengo ekitaldiko urtarrilean edo otsailean aurkeztu beharko dituzte.

Horri erantzuteko, aldez aurretiko bi gai aipatu behar dira:

Lehena. Dokumentu horretan emandako datuetan aldeak egon daitezke Nafarroako 2015eko oinarrizko gizarte zerbitzuetan esku hartzeko amaierako oroitidazkiarekin konparatuta, zeren eta azken horiek oinarrizko osasun laguntzaren eta gizarteratzeren zerbitzuari aurkeztutako oroitidazkiak baloratzeko prozesuan baitaude.

Bigarrena. Ezin da 2016. urteari buruzko daturik eman, zeren eta datu horiek ez baitira lortzen gizarte zerbitzuetako erabiltzaileen informazio sistematik (SIUSS), eta oinarrizko gizarte zerbitzuen finantzaketari buruzko araudiari jarraituz, entitateek 2016ko ekitaldiko justifikazioa 2017ko urtarrilean eta otsailean aurkeztu beharko bailukete.

Horri erreparatuta, galderei erantzunen diegu:

**Lehena: Zein izan zen 2015ean udaletako Etxez Etxeko Laguntza Zerbitzuen aldetik arreta jaso zuen biztanleria, eta horren banaketa geografikoa, barrutika?**

2015ean, oinarrizko gizarte zerbitzuek, udaletako etxez etzeko laguntza zerbitzuen bitartez, 4.298 pertsona artatu zituzten.

Udaletako etxez etxeko laguntza zerbitzuek erkidegoko guztizko biztanleriaren ehuneko 0,67 artatu zuten.

Estaldura handiena duten oinarrizko eskualdeak Izaba, Auritz, Los Arcos eta Viana dira, eta bat datoz jarduketa bereziko eskualdeak izan (5.000 biztanle baino gutxiagokoak) eta 65 urtetik gorako biztanleen adierazle handiak dituztenekin.

Oinarrizko gizarte zerbitzuak artatutako biztanleak, eta oinarrizko eskualdeko biztanleen guztizkoan egiten duten ehunekoa

| **Oinarrizko Gizarte Zerbitzua** | **Biztanleria** | **Arreta jaso duten pertsonak, guztira** | **Eskualdeko biztanleriaren gaineko ehunekoa** |
| --- | --- | --- | --- |
| Allo | 5.539 | 86 | % 1,55 |
| Altsasu | 9.747 | 48 | % 0,49 |
| Antzin | 4.466 | 79 | % 1,77 |
| Agoitz | 4.522 | 39 | % 0,86 |
| Aranguren | 8.092 | 15 | % 0,19 |
| Artaxoa | 5.522 | 33 | % 0,60 |
| Auritz | 2.460 | 59 | % 2,40 |
| Aiegi | 2.026 | 29 | % 1,43 |
| Barañain | 21.444 | 50 | % 0,23 |
| Berriozar | 28.050 | 99 | % 0,35 |
| Buñuel | 14.361 | 78 | % 0,54 |
| Burlata | 18.162 | 56 | % 0,31 |
| Zarrakaztelu | 4.871 | 25 | % 0,51 |
| Cascante | 11.875 | 45 | % 0,38 |
| Cintruénigo | 10.023 | 85 | % 0,85 |
| Zizur | 17.747 | 56 | % 0,32 |
| Corella | 12.256 | 120 | % 0,98 |
| Doneztebe | 5.460 | 40 | % 0,73 |
| Eguesibarra | 17.450 | 25 | % 0,14 |
| Elizondo | 8.656 | 34 | % 0,39 |
| Lizarra | 14.663 | 54 | % 0,37 |
| Etxarri Aranatz | 6.660 | 23 | % 0,35 |
| Uharte | 8.975 | 32 | % 0,36 |
| Irurtzun | 8.186 | 60 | % 0,73 |
| Izaba | 1.534 | 28 | % 1,83 |
| Leitza | 4.071 | 50 | % 1,23 |
| Lesaka-Bortziriak | 8.702 | 60 | % 0,69 |
| Lodosa | 11.489 | 167 | % 1,45 |
| Los Arcos | 2.500 | 51 | % 2,04 |
| Noain | 15.042 | 48 | % 0,32 |
| Erriberri | 8.838 | 77 | % 0,87 |
| Orkoien | 7.408 | 16 | % 0,22 |
| Iruña | 197.604 | 1.554 | % 0,79 |
| Azkoien | 13.908 | 71 | % 0,51 |
| Gares | 7.959 | 57 | % 0,72 |
| Zaraitzu | 1.757 | 40 | % 2,28 |
| San Adrián | 14.186 | 73 | % 0,51 |
| Zangoza | 10.473 | 76 | % 0,73 |
| Tafalla | 13.344 | 68 | % 0,51 |
| Tutera | 35.358 | 136 | % 0,38 |
| Ultzama | 3.765 | 61 | % 1,62 |
| Valtierra | 13.338 | 137 | % 1,03 |
| Viana | 4.598 | 94 | % 2,04 |
| Villatuerta | 5.014 | 63 | % 1,26 |
| Atarrabia | 12.465 | 101 | % 0,81 |
| Orokorra, guztira | 644.566 | 4.298 | % 0,67 |

Gizarte Zerbitzuetako barrutietan artatutako pertsonen banaketari dagokionez, Iruñeko eta Iruñerriko barrutiak du kontzentrazio handiena, Nafarroan artatutako pertsonen ehuneko 49 hartzen baitute, baina horrek zuzeneko lotura dauka Nafarroako biztanleriaren pilaketa handiena bertan egotearekin. Hala eta guztiz ere, etxez etxeko laguntza zerbitzuak barruti horietako bakoitzean daukan eragina aztertzen badugu, Lizarrako eta Ipar-ekialdeko barrutiak dira estaldura handiena dutenak; estaldura txikiena, berriz, Iruñean, Iruñerrian eta Tafallako barrutian gertatzen dira.

Barrutietan artatutako biztanleak, eta barrutiko biztanleen guztizkoan egiten duten ehunekoa

|  |  |  |  |
| --- | --- | --- | --- |
| **Oinarrizko gizarte zerbitzuaren barrutia** | **Biztanleria** | **Arreta jaso duten pertsonen kopurua** | **Barrutiko populazioaren guztizkoaren gaineko ehunekoa** |
| Lizarra | 72.440 | 753 | % 1,04 |
| Ipar-ekialdea | 20.746 | 242 | % 1,17 |
| Ipar-mendebaldea | 51.482 | 315 | % 0,61 |
| Iruña eta Iruñerria | 356.204 | 2.113 | % 0,59 |
| Tafalla | 46.483 | 274 | % 0,59 |
| Tutera | 97.211 | 601 | % 0,62 |
| Orokorra, guztira | 644.566 | 4.298 | % 0,67 |

**Bigarrena: Arreta jaso duen biztanleriaren bilakaera.**

Artatutako biztanleriaren bilakaera (2011-2015)



**Hirugarrena: Itxaron-zerrenda eta banaketa geografikoa, barrutika.**

Datu horrek 2015eko abenduaren 31n itxaron-zerrendan zeuden pertsonei egiten die erreferentzia.

Oinarrizko Gizarte Zerbitzuen % 51k (23) itxaron-zerrenda dute. Honakoa da zerbitzuz zerbitzuko banaketa:

Itxaron-zerrendan dauden pertsonak,  
oinarrizko gizarte zerbitzu bakoitzean, 2015-12-31n

| **Oinarrizko gizarte zerbitzuak** | **Itxaron-zerrendan dauden pertsonak, 2015-12-31n** |
| --- | --- |
| Allo | 2 |
| Altsasu | 4 |
| Antzin | 0 |
| Agoitz | 6 |
| Aranguren | 0 |
| Artaxoa | 0 |
| Auritz | 0 |
| Aiegi | 0 |
| Barañain | 1 |
| Berriozar | 24 |
| Buñuel | 9 |
| Burlata | 13 |
| Zarrakaztelu | 0 |
| Cascante | 0 |
| Cintruénigo | 4 |
| Zizur | 2 |
| Corella | 7 |
| Doneztebe | 11 |
| Eguesibarra | 0 |
| Elizondo | 0 |
| Lizarra | 12 |
| Etxarri Aranatz | 0 |
| Uharte | 0 |
| Irurtzun | 5 |
| Izaba | 0 |
| Leitza | 4 |
| Lesaka-Bortziriak | 16 |
| Lodosa | 23 |
| Los Arcos | 0 |
| Noain | 0 |
| Erriberri | 5 |
| Orkoien | 0 |
| Iruña | 0 |
| Azkoien | 11 |
| Gares | 0 |
| Zaraitzu | 0 |
| San Adrián | 4 |
| Zangoza | 7 |
| Tafalla | 0 |
| Tutera | 3 |
| Ultzama | 1 |
| Valtierra | 0 |
| Viana | 0 |
| Villatuerta | 0 |
| Atarrabia | 2 |
| Orokorra, guztira | 176 |

Arreta hartzeko dauden pertsonak 176 dira guztira. Honako hau da barrutien araberako banaketa geografikoa, betiere nabarmenduta Ipar-ekialdeko eta Tafallako barrutiak direla itxaron-zerrenda txikienak dituztenak, eta Lizarrako, Ipar-mendebaldeko eta Iruñeko eta Iruñerriko barrutiek antzeko datuak dituztela.

Itxaron-zerrendan dauden pertsonak, barrutiz barruti

|  |  |
| --- | --- |
| **Oinarrizko gizarte zerbitzuaren barrutia** | **2015-12-31n itxaron-zerrendan dauden pertsonen batura** |
| Lizarra | 41 |
| Ipar-ekialdea | 13 |
| Ipar-mendebaldea | 40 |
| Iruña eta Iruñerria | 43 |
| Tafalla | 16 |
| Tutera | 23 |
| **Orokorra, guztira** | **176** |

**Laugarrena: erabiltzaileen ezaugarriak. Arreta jaso dutenen banaketa, sexuaren eta adinaren arabera.**

Hurrengo irudian ikusten den bezala, artatutako pertsona gehienen % 66 emakumeak dira; % 34, berriz, gizonezkoak. Urtetan joera horri eutsi egin zaio, ehunekoetan alde txikiak baitaude.

Adinen eta sexuaren araberako banaketa

|  |  |  |  |  |
| --- | --- | --- | --- | --- |
| **Sexua** | **< 17 urte** | **18-64 urte** | **65-79 urte** | **> 80 urte** |
| Emakumea | % 0,40 | % 4,04 | % 13,05 | % 46,93 |
| Gizonezkoa | % 0,45 | % 3,76 | % 8,51 | % 22,86 |

Adinen eta sexuaren araberako banaketa portzentuala



**Bosgarrena: ELZen aldetik arreta jaso dutenen menpekotasun egoera.**

Mendekotasun egoeran dauden pertsonen autonomia pertsonala sustatzeari eta haiei laguntza emateari buruzko abenduaren 14ko 39/2006 Legeko 15. artikuluak jasotzen du etxez etxeko laguntza zerbitzua zerbitzuen zorroan jasotako gizarte zerbitzuetako bat dela, eta hartarako eskubidea dutela mendetasun egoeran dauden pertsonek; mendetasunerako prestazioetarako eskubidearen eraginkortasuna, berriz, modu gradualean baliatzen da 2007ko urtarrilaren 1etik.

Zehaztu beharra dago ezen mendetasunik ez duten pertsonen kategorian sartu ditugula bai mendetasunaren inongo baloraziorik eskatu ez duten pertsonak, bai mendetasunaren balorazioa eskatu dutenak baino jo denean kasuko pertsona ez dela mendekoa, bai eta baloratzeko prozesuan dauden pertsonak ere (kontuan hartuta mendetasuna egoeraren aitorpenari buruzko ebazpenaren data zein den). Halaber, kontuan hartu beharra dago pertsona bakarrak zenbait mendetasun-egoera izan ditzakeela urtean zehar; bada, kasu horietan, abenduaren 31ko egoera hartu da kontuan.

Mendetasunaren araberako banaketa

|  |  |
| --- | --- |
| **Mendetasun egoera** | **Arreta jaso duten pertsonen gaineko ehunekoa** |
| Mendekotasun arina | % 16,84 |
| Mendekotasun larria | % 13,35 |
| Mendekotasun handia | % 9,21 |
| Mendetasunik ez/Baloraziorik gabe | % 60,60 |
| Orokorra, guztira | % 100,00 |

Mendetasun egoera aitortuta ez daukaten pertsonak etxez etxeko laguntza zerbitzuek artatutako biztanleen ehuneko 60,60 dira.

Talde txikiena mendetasun handia duten pertsonei dagokie, artatutako biztanleen % 9,21eko eraginarekin. Proportzionaltasun hori gutxi aldatu da azken urteetan.

Hori guztia jakinarazten dizut Nafarroako Parlamentuko Erregelamenduaren 194. artikulua betetzeko.

Iruñean, 2016ko ekainaren 2an

Eskubide Sozialetako lehendakariordea: Miguel Laparra Navarro